《十月十三日送孙小渠归庐州 其三》
明代·霍与瑕

幽幽江畔草，漫漫江外路。客子上归舟，相思渺无度。

相思不可上，相见知何时。别谈何容易，回首即天涯。

把酒不能欢，高山聊为弹。一鼓怨别鹤，再鼓月关山。

三鼓不成声，江波空自潺。赠此忘弹意，置君怀抱间。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。